《谢张文老饷酥》
宋代·晁公溯

清晨坐堂上，忽得故人书。
近自玉垒州，远饷金城酥。
闻由笮都出，来与枸酱俱。
开视静如练，缄题投比珠。
甚知故人厚，痟中怜老夫。
岂惟减肺渴，兼可濡肠枯。
因之想风味，更过酪醍醐。
致此未足言，公才可时须。
似传滇池君，愿献汗血驹。
高有八尺龙，次有一丈乌。
论功当作颂，请歌马斯徂。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。